आजीयाटा ग्रुप बेरहाड
आजीयाटा ग्रुप बेरहाड  एउटा मलेशियन दूरसञ्चार समूह हो र यसको व्यावसाय एसिया भरि सञ्चालनमा रहेको छ ।

समूह  
आजीयाटाको मुख्य व्यवसायमा व्यावसायमा लगानी तथा दूरसञ्चार सम्बन्धी व्यवस्था तथा अन्तर्राष्ट्रिय स्तरमा परामर्श सेवा प्रदान गर्ने रहेको छ । यस समूहको मुख्य केन्द्रिकरण बढ्दो बजारमा रहेको छ जसमा धेरै कम मोबाइल ग्राहक भएका दक्षिण तथा दक्षिणपूर्वि एसियाका क्षेत्रहरू रहेको छ ।

पहिला टिएम अन्तर्राष्ट्रिय विएचडि को नाममा रहेको कम्पनीको स्थापना सन् १९९२ जुन १२ मा भएको थियो । साथै यो टेलेकोम मलेसिया विएचडिको मोवाईल तथा अन्तर्राष्ट्रिय सेवाको अंगको रूपमा रहेको थियो । टिएमआईको टिएमबाट अलग भए पश्चात यो कम्पनी सन् २००८ मा बुर्सा मलेसिया धितोपत्र बेरहाडको मुख्य बोर्डमा सूचिकृत भएको थियो । सन् २००९ अप्रिल २ मा टिएमआई ब्राण्डलाई पुनःसंरचना गरी आजीयाटाको नामबाट नयाँ लोगो सहित शुरूवात गरेको थियो । 
यसको नयाँ ट्यागलाईन एसियाको आधुनिकीकरण पनि सार्वजनिक गरिएको थियो । आजीयाटाको मोबाइल सेवा प्रदायकहरूमा नियन्त्रण स्वार्थ मलेसिया, इन्डोनेसिया, श्रीलङ्का, बङ्गलादेश, क्याम्बोडिया तथा हालै नेपालमा रहेको छ ।

सहायक लगानीहरू 

समूहले सन् २०१६ मा आफ्नो वेभसाइट मार्फत एसिया भरि आफ्नो ३० करोड ग्राहकहरू रहेको तथा समूहको कुल राजस्व सन् २०१५ मा मलेशियन रियाल १९.९ अर्व रहेको सार्वजनिक गरेको थियो । यसको साथै कम्पनीले १० देशहरूमा २५००० भन्दा बढी व्यक्तिहरूलाई रोजगार दिएको समेत उल्लेख गरेको थिए ।

आजीयाटाको मोबाइलको सहायक कम्पनी तथा सम्बन्धी कम्पनीहरू मलेशियामा सेलकम, इन्डोनेसियामा एक्सएल, श्रीलङ्कामा डायलग, बङ्गलादेशमा रोबि, क्याम्बोडियामा स्मार्ट, इन्डियामा आइडिया, नेपालमा एनसेल) तथा सिंगापूरामा एमएनको ब्राण्डमा सञ्चालनमा रहेको छ ।

एनसेल 

एनसेल () नेपालको निजी मोबाइल दूरसञ्चार कम्पनी हो । नेपालमा स्थापना भएको यो पहिलो दूरसञ्चार कम्पनी हो जसले सार्वजनिक जिएसएम सेवाको थालनी गरेको थियो । स्थापनाकालमा यस कम्पनीको नाम मेरो मोबाइल रहेको थियो जसको स्वामित्व स्पाइस नेपाल प्राइभेट लिमिटेडसँग थियो । अक्टोबर २००८ मा स्पाइस नेपालले युरोपको प्रसिद्ध मोबाइल कम्पनी टेलिया सोनेरासँग अनुबन्ध गर्‍यो । यस मोबाइल सेवालाई नेपालकै नम्बर एक मोबाइल सेवा बनाउने दिशामा यसले पुरानो नाम मेरो मोबाइललाई परिवर्तन गरेर एनसेल राखेको हो । एनसेलले नेपालमा नेपाल सेल्युलर लाई प्रदर्शित गर्दछ ।

सन्दर्भ सामग्रीहरू

यो पनि हेर्नुहोस्

कम्पनी